מצפור אוריאל פרץ

מצפור אוריאל פרץ או מצפור הלבנון הוא אתר הנצחה ותצפית בפסגת הר מירון, שהוקם לזכרו של אוריאל פרץ, אשר נפל בקרב בדרום לבנון בשנת 1998.

המצפור שוכן בפסגת הר מירון (1,208 מטר) והוא חלק משביל הפסגה הטיול בהר. 

 מיקום ונוף 
המצפור ממוקם בפסגת הר מירון, וממנו אפשר להשקיף על תצפית פנורמה של אזור הגליל והגולן, כולל עד אזור דרום לבנון שבו נפל פרץ.

רחבת המצפור תחומה בחומה נמוכה שעל גביה קבוע שלט המתאר את הנוף הנשקף מהתצפית., באתר "יזכור" של משרד הביטחון 

במרכז החומה ישנו שלט עשוי מתכת ובו כתובים פרטי ההנצחה, פרטים על אוריאל פרץ ועל נסיבות נפילתו, והמילים לזכרו: "סייר, לוחם, בן תורה ואוהב הארץ".

 בקרבת האתר 
בסמוך למצפור יש אנדרטת הנצחה לזכר סמל סאלח טאפש, בן העדה הדרוזית, שנפל בשנת 1992 בעת מתן טיפול רפואי לחיילים שנקלעו למארב.

 הנצחה 
אוריאל פרץ היה בן בכור למרים ואליעזר. נולד ב-24 בנובמבר 1976 באופירה. ילדותו באזור המדבר והים עיצבה את אהבתו לטבע ולטיולים. בנובמבר 1995 התגייס לצה"ל והתקבל לגיבוש סיירת גולני לאחר שהתעקש על כך. הוא נפל ב-25 בנובמבר 1998. היה בנופלו מפקד חלקת הסיור בגדוד 51 של חטיבת גולני. הוא נהרג במארב בדרום לבנון, באזור ואדי כרוש סמוך לכפר מרכבא, בעת שיצא בראש חייליו למארב. היה בן עשרים ושתיים בנופלו. לאחר מותו הועלה לדרגת סגן. עמותת "מורשת אוריאל" הוקמה בידי משפחתו של אוריאל להנצחתו. בין שאר מפעלי ההנצחה נמצא גם מצפור זה הממוקם בשביל הפסגה שבשמורת הטבע הר מירון. שבועיים לפני מותו, אמר לאחיו: "אם יקרה לי משהו – תקראו מצפור על שמי."

המצפור לזכרו של אוריאל מספר גם את סיפורה של משפחתו, משפחת פרץ.

 הערות שוליים 

קטגוריה:ישראל: נקודות תצפית
קטגוריה:מירון
קטגוריה:הגליל העליון: אנדרטאות
קטגוריה:אנדרטאות באזור הצפון
קטגוריה:אנדרטאות חטיבת גולני
קטגוריה:אנדרטאות לזכר חללי מערכות ישראל
קטגוריה:אנדרטאות לחללים באירועים בודדים